கேள்வி: சங்கமித்ரா மொகாந்தி - ஆராய்ச்சி பற்றி விளக்கவும்.
பதில்: மொகந்தி செயற்கை நுண்ணறிவு, பேச்சு செயலாக்கம், எண்ணிம தோற்றுருச் செயலாக்கம், இயற்கை மொழி முறையாக்கம், பகுவல், வானிலை கணிப்பு மற்றும் துகள் இயற்பியல் ஆகிய துறைகளில் ஆராய்ச்சி செய்துள்ளார். மொகாந்தி இந்திய மொழி தொழில்நுட்ப தீர்வுகள் மீது பதின்மூன்று அறிவுசார் சொத்துரிமைக்கான காப்புரிமை பெற்றுள்ளார். இவரது 160-க்கும் மேற்பட்ட ஆய்வுக் கட்டுரைகள் பன்னாட்டு ஆய்விதழ் மற்றும் மாநாட்டுக் கட்டுரைத் தொகுப்புகளில் வெளியிடப்பட்டுள்ளன. கல்வி ஒத்துழைப்பு மற்றும் ஆராய்ச்சிக்காக இவர் இந்தியாவிலும் வெளிநாட்டிலும் உள்ள பல நிறுவனங்களுக்குச் சென்றுள்ளார்.
கேள்வி: சங்கமித்ரா மொகாந்தி - விருதுகள் பற்றி நீங்கள் என்ன அறிந்துள்ளீர்கள்?
பதில்: 2012-இல் பொறியியல் மற்றும் தொழில்நுட்பத்தில் மொகாந்தி ஆற்றிய பங்களிப்பிற்காக ஒடிசா அரசாங்கத்தின் அறிவியல் மற்றும் தொழில்நுட்பத் துறையின் ஒடிசா பிக்யான் அகாதமியின் சமந்தா சந்திரசேகர் விருதைப் பெற்றார். இவர் ஐக்கிய இராச்சியத்தின் பெண்கள் பொறியியல் சங்கத்தின் உறுப்பினராக இருந்தார். மொகாந்தி 2011 முதல் 2014 வரை வடக்கு ஒரிசா பல்கலைக்கழகத்தின் வேந்தர் (கல்வி) இருந்தார். சனவரி 2016-இல் தொடங்கி ஒடிசா பிக்யான் அகாதமியின் தலைவராக இருந்தார்.